Universis præsentas litteras inspecturis, officialis curiæ Varziacensis salutem in Domino. Proposuerunt in jure coram nobis apud Karitatem religiosi viri, prior et conventus de Bello-Larrico cartusiensis ordinis, nomine suo et nomine dicti prioratus actores, contra Johannem Ducis dominum de Laterio, cum auctoritate Guillermi dicti Chacorat curatoris sui sibi a nobis ad litem dati reum quod cum dicti actores nomine quo supra fuissent et essent in possessione pacifica a multis annis retro percipiendi et habendi a tenentibus seu possidentibus Manærium de Laterio sex bichetos avenæ ad mensuram de Castro-novo anno. Quolibet, prædictus reus qui dictum Manærium tenet seu possidet, tenuit seu possedit, per duos annos nuper præteritos in solutione dictorum sex bichetorum ad dictam mensuram, licet super hoc legitime requisitus dictis duobus annis cessavit indebite, quare petebant dicti actores nomine quo supra ad eumdem statum percipiendi dictos sex bichetos avenæ reduci et ad solutionem duodecim bichetorum avenæ ad dictam mensuram anni redditus pro duobus annis, quibus cessavit sibi sic subtractorum dictum reum sibi per nos condemnatum cum auctoritate curatoris sui prædicti nostrum officium implere etc., protestato etc. cº, non astringere se etc. Lite igitur super hoc legitime contestata jurato hinc inde de calumnia posicionibus ex parte dictorum actorum contra dictum reum editis responssionibus ad easdem subsequtis, testibus productis in re diligenter examinatis, eorum attestationibus, publicatis, propositis hinc inde rationibus juris et facti quas utraque pars proponere voluerit, concluso in causa ceterisque rite peractis, tandem die lunæ post festum sancti Silvani coram nobis apud Karitatem ad diffiniendum in causa dictis partibus assignatis, Regnaudo de Chapis clerico pro dictis actoribus et Johanne de Choignia pro dicto reo dictarum partium procuratoribus cum litteris suis procuratoriis ad hoc sufficientibus de rato coram nobis in judicio comparantibus et a nobis instanter in causa diffinitis petentibus, nos Deum solum præ oculis habentes, habito super hoc juris peritorum consilio, consideratis etiam quæ nos tam de facto quam de jure movere poterant et debebant, dictum Johannem de Choignia procuratorem dicti rei, nomine ipsius rei, et ipsum reum cum auctoritate qua se deffendit, redictis actoribus nomine quo agunt, per nostram diffiniticiam sententiam condemnamus in petitis dictos procuratores, et reum eisdem actoribus in expensis legitimis condemnamus, quarum taxationem nostro judicio reservamus. In cujus rei testimonium sigillum nostrum præsentibus litteris diximus apponendum. Datum anno Domini Mº CCCº sextodecimo die lunæ prædicta. Daub. (probablement le nom, peut-être tronqué, du notaire).